കൊവിഡ് മരണം 22000 കടന്നു വീണ്ടും 30,000 കടന്നു രോഗഭീതിയും, ഈ ആശങ്കയ്ക്ക് എന്നാണൊരവസാനം ? തിരുവനന്തപുരം: ഇന്ന് കൊവിഡ് ബാധിച്ച് മരിച്ചത് 181 പേര്. ദിനം പ്രതിയെന്നോണം നൂറിനും ഇരുനൂറിനുമിടയിലുള്ള മനുഷ്യരാണ് കൊവിഡ് മൂലം മരിച്ചു വീഴുന്നത്. ചിലപ്പോഴത് 200നു മുകളിലും കടക്കുന്നു. അപ്പോഴും മരണത്തെ പിടിച്ചു നിര്ത്താനായി എന്നാണ് അധികൃതരുടെ അവകാശവാദം. ഇന്ന് 181 മരണങ്ങള് കൂടി സ്ഥിരീകരിച്ചതോടെ ആകെ മരണം 22,001 കടന്നു. അപ്പോഴും രോഗനിയന്ത്രണവും സാധ്യമാകുന്നുമില്ല. ഇടവേളക്കുശേഷം വീണ്ടും ഇന്ന് മുപ്പതിനായിരം കടന്നു രോഗികള്. കൂടുതല് രോഗികളുമായി ജില്ലകള് മത്സരിക്കുകയാണ്. തൃശൂര് 3832, എറണാകുളം 3611, കോഴിക്കോട് 3058, തിരുവനന്തപുരം 2900, കൊല്ലം 2717, മലപ്പുറം 2580, പാലക്കാട് 2288, കോട്ടയം 2214, ആലപ്പുഴ 1645, കണ്ണൂര് 1433, ഇടുക്കി 1333, പത്തനംതിട്ട 1181, വയനാട് 894, കാസര്ഗോഡ് 510 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. അതിനിടെ വീണ്ടും നിപായും ഭീതിപ്പരത്തി കോഴിക്കോടെത്തി. ഒരു മരണവുമുണ്ടായി. നിരവധി പേര് രോഗലക്ഷണങ്ങളോടെ ചികിത്സയിലാണ്. രോഗം നിയന്ത്രണവിധേയമായെന്നാണ് മന്ത്രി പറയുന്നത്. അതേ സമയം നിപാ ബാധിച്ച് മരിച്ച കുട്ടിയുമായി സമ്ബര്ക്കം പുലര്ത്തിയ 16 പേരുടെ ഫലം കൂടി നെഗറ്റീവായി. ഇതോടെ ആകെ 46 സാമ്ബിളുകളാണ് നെഗറ്റീവായത്. എന്നാല് സമ്ബര്ക്ക പട്ടികയില് 265 പേരുണ്ട്. ഇതില് 68 പേര് ആശുപത്രിയില് തുടരുന്നുണ്ട്. അതേ സമയം 12 പേര്ക്ക് നേരിയ രോഗ ലക്ഷണങ്ങളുണ്ട്. ഒരേ സമയം നിപായും കൊവിഡും കൂടി ഭീഷണിയുയര്ത്തുമ്ബോള് ഇതെവിടെച്ചെന്നവസാനിക്കുമെന്ന ചോദ്യവും ആശങ്കയുമാണ് ഉയരുന്നത്.